stanford-oval/wikipedia huggingface dataset:
מרצדס AMG X 290
"מרצדס AMG X 290"

4 דלתות.
הנעות: 4x2, הנעה כפולה 4x4.
מגדש טורבו + מנוע חשמלי בדגמי 6 צילינדרים.
מגדש טורבו כפול בדגמי V8 צילינדרים.
קיבולת מכל דלק: 60 ליטר (בדגמי 6 צילינדרים), 80 ליטר (בדגמי V8 צילינדרים).
בפיתוח (יושק בשנת 2020): דגם "Mercedes-AMG GT 73", גרסה היברידית, 4.0 ליטר (V8 צילינדרים).
"מרצדס AMG X 290" > תאוצות

בין 0-97 קמ"ש היא 4.9 שניות (מנוע 2,999 סמ"ק המפיק 367 כ"ס).
בין 0-97 קמ"ש היא 4.4 שניות (מנוע 2,999 סמ"ק המפיק 435 כ"ס).
בין 0-97 קמ"ש היא 3.3 שניות (מנוע 3,982 סמ"ק המפיק 585 כ"ס).
בין 0-97 קמ"ש היא 3.1 שניות (מנוע 3,982 סמ"ק המפיק 639 כ"ס).
"מרצדס AMG X 290" > דגמים

"+Mercedes-AMG GT 43 4MATIC".
"+Mercedes-AMG GT 53 4MATIC".
"+Mercedes-AMG GT 63 4MATIC".
"+Mercedes-AMG GT 63 S 4MATIC".
גלריה

"מרצדס AMG X 290" דגם "GT 43"
"מרצדס AMG X 290" דגם "GT 43"
"מרצדס AMG X 290" דגם "GT 53"
"מרצדס AMG X 290" דגם "GT 63 S"
"מרצדס AMG X 290" דגם "GT 63 S"
ראו גם

מרצדס-בנץ
הערות שוליים

↑  "מרצדס AMG X 290" carscoops.com/2018/10/mercedes-amg-gt-63-s-becomes-fastest-4-door-coupe-nordschleife
↑  "מרצדס AMG X 290" foxnews.com/auto/the-mercedes-amg-gt-4-door-coupe-smells-like-speed
↑  "מרצדס AMG X 290" - ברושור di-uploads-pod3.dealerinspire.com/fletcherjonesmbnewport/uploads/2018/07/2018.07.13-MY19-GT-4-Door
↑  "מרצדס AMG X 290" news18.com/news/auto/geneva-motor-show-2018-mercedes-amg-gt-4-door-coupe-showcased
↑  "מרצדס AMG X 290" היברידי carthrottle.com/post/an-800bhp-mercedes-amg-gt-four-door-is-coming-in-2020
משפט העקום של ז'ורדן

המחשה של משפט עקומת ז'ורדן. עקומת ז'ורדן מחלקת את המישור לאזור "פנימי" (בכחול) ואזור חיצוני (בורוד).
עקום ז'ורדן הוא לולאה פשוטה במישור, כלומר מסילה המתחילה ומסתיימת באותה הנקודה ושאינה חותכת את עצמה. משפט העקום של ז'ורדן קובע שכל עקום ז'ורדן מחלק את המישור לשני תחומים קשירים: התחום ה"פנימי" החסום, והמשלים שלו – התחום ה"חיצוני" שאינו חסום. תמונתו של העקום במישור היא שפתם המשותפת של שני רכיבי הקשירות. בפרט נובע שכל מסילה העוברת בשני התחומים חייבת לחתוך את העקום.
ברנרד בולצאנו היה הראשון לנסח את המשפט באופן פורמלי והציג אותו כהשערה. המשפט נראה מובן מאליו, ואכן הוכחת המשפט עבור עקומי ז'ורדן מצולעים היא אלמנטרית, אך עם זאת ההוכחה עבור עקום ז'ורדן כללי אינה פשוטה כלל ועיקר. למרות ההגדרה האלמנטרית למושג של עקום ז'ורדן, עקומים כאלה יכולים להיות מסובכים למדי כדוגמת פרקטל, ולהיראות מקומית למשל כמו פונקציית ויירשטראס. במקרים כאלה קשה להסיק מרציפות העקומה, שהיא תכונה מקומית, מסקנות לגבי קשירוּת של קבוצות המישור, שהיא תכונה גלובלית, וכן קשה לעיתים להבין מהו התחום הפנימי, שכן אין דרך להגדיר "פנים" ו"חוץ" לעקומה. המשפט נקרא על שם המתמטיקאי קאמי ז'ורדן שניסח אותו לראשונה בשנת 1887. תקפותה של ההוכחה שז'ורדן הציג למשפט הייתה נתונה לוויכוח, ובכל מקרה המשפט הוכח באופן מלא בשנת 1905 על ידי אוסוולד וובלן (אנ').
נוסח פורמלי והכללות

הכללה של המשפט למרחבים אוקלידיים מממד גבוה יותר הוכחה בשנת 1911 על ידי אנרי לבג ולויצן אגברטוס יאן בראואר באופן בלתי תלוי, והיא מכונה "משפט ההפרדה של ז'ורדן-בראואר". הוכחות מודרניות למשפט נשענות על כלים מטופולוגיה אלגברית של חישוב הומולוגיה, ובכלים אלה הכללה זו אינה קשה יותר מהמשפט המקורי. הכללה נוספת עבור יריעות קשירות וקומפקטיות במרחב האוקלידי הושגה על ידי ג'יימס וואדל אלכסנדר (אנ'). למשפט העקום של ז'ורדן קיימת גרסה חזקה יותר המכונה "משפט ז'ורדן–שונפילד", לפיה תמונתו של כל עקום ז'ורדן היא תמונת מעגל היחידה על ידי הומאומורפיזם מהמישור לעצמו.
להלן בכל המקרים נסמן  I:=\left[0,1\right] ונסמן את התמונה של העתקה  \gamma  על ידי  {\mathcal {G}}.
משפט העקום של ז'ורדן: תהי  \gamma :I\to \mathbb {R} ^{2} לולאה פשוטה במישור (ניתן להתייחס למישור גם כאל  \mathbb {C} , היות שכמרחב טופולוגי הם שקולים). אזי המרחב  X:=\mathbb {R} ^{2}\backslash {\mathcal {G}} הוא איחוד של שני רכיבי קשירות, האחד חסום והאחר לא חסום, ששפתם המשותפת היא  {\mathcal {G}}.
משפט ההפרדה של ז'ורדן-בראואר (הכללה לממד גבוה): נסמן את קוביית היחידה ה- n-ממדית על ידי  I^{n}=\left[0,1\right]^{n}\subset \mathbb {R} ^{n}. נגדיר "עקום ז'ורדן  n-ממדי" להיות העתקה רציפה מהצורה  \gamma :I^{n}\to \mathbb {R} ^{n+1}, שהיא "לולאה" במובן זה שהיא מקבלת את אותו הערך על שפת התיבה  I^{n}, והיא "פשוטה" במובן זה שהיא לא חותכת את עצמה, כלומר חח"ע, על פנים התיבה  I^{n}. אזי המרחב  X:=\mathbb {R} ^{n+1}\backslash {\mathcal {G}} הוא איחוד של שני רכיבי קשירות, האחד חסום והאחר לא חסום, ששפתם המשותפת היא  {\mathcal {G}}.
משפט אלכסנדר (הכללה ליריעות): כל תת-יריעה טופולוגית  n-ממדית קשירה וקומפקטית של המרחב האוקלידי  \mathbb {R} ^{n+1} מחלקת את המרחב לשני רכיבי קשירות, האחד חסום והאחר לא חסום, כאשר היריעה היא השפה המשותפת שלהם.
משפט ז'ורדן-שונפילד: תהי  \gamma :I\to \mathbb {R} ^{2} לולאה פשוטה במישור. אזי קיים הומאומורפיזם  \Phi :\mathbb {R} ^{2}\to \mathbb {R} ^{2} המקיים כי  \Phi \left({\mathcal {G}}\right) הוא מעגל היחידה  S^{1}.
נוסח פורמלי והכללות > הוכחה באמצעות טופולוגיה אלגברית

בהוכחה זו נראה את החלק הראשון במשפט, לפיו ישנם שני רכיבי קשירות, האחד חסום והשני לא חסום. כדי להשלים את הוכחת המשפט יש להראות כי  {\mathcal {G}} היא שפתם של שני רכיבי הקשירות. חלק זה לא נובע ישירות מהאפיון על ידי טופולוגיה אלגברית, אולם הוא ניתן להוכחה באופן אלמנטרי כפי שמופיע בהוכחה לפי משפט נקודת השבת של בראואר.
נסמן ב- S^{n} את הספירה ה- n-ממדית. נבחין כי עקום ז'ורדן מהצורה  \gamma :I\to \mathbb {R} ^{2} הוא למעשה שיכון (כלומר העתקה רציפה וחח"ע, שההופכית שלה רציפה) מהצורה  \gamma :S^{1}\to \mathbb {R} ^{2}. עוד נבחין כי אם נבצע קומפקטיפיקציה של  \mathbb {R} ^{2} על ידי זיהוי כל הנקודות באינסוף, נקבל את  S^{2}.
נסמן את תמונת העקום על ידי  {\mathcal {G}}. זוהי תמונה רציפה של המעגל, ולכן  {\mathcal {G}} קבוצה קומפקטית ולכן חסומה, ומכאן שלמרחב  \mathbb {R} ^{2}\backslash {\mathcal {G}} רכיב קשירות לא חסום יחיד, וכל שאר רכיבי הקשירות חסומים. לכן נובע כי השיכון  {\mathcal {G}}\subset S^{2} משמר את רכיבי הקשירות, כלומר מספיק להראות כי למרחב  S^{2}\backslash {\mathcal {G}} יש שני רכיבי קשירות, ומיד ינבע כי האחד חסום והשני לא חסום.
בטופולוגיה אלגברית רכיבי הקשירות נספרים על ידי ההומולוגיה  H_{0} של המרחב. כדי לחשב הומולוגיה זו עבור המרחב  S^{2}\backslash {\mathcal {G}} נשתמש במשפט מאייר-ויאטוריס. תהי  D_{+}\subset S^{1} המחצית העליונה של המעגל יחד עם תוספת קצרה מתחת לקו האפס, כלומר  D_{+}:=\left\{\left(x,y\right)\in S^{1}\mid x>-\epsilon \right\}, ובאופן דומה תהי  D_{-}:=\left\{\left(x,y\right)\in S^{1}\mid x<\epsilon \right\}. נסמן  U=S^{2}\backslash \gamma (D_{+}) ונסמן  V=S^{2}\backslash \gamma (D_{-}). מתקיים כי  U\cap V=S^{2}\backslash {\mathcal {G}} ומתקיים כי  U\cup V=S^{2}\backslash \left\{{\text{two points}}\right\}\cong S^{1}.
ברור כי  U,V מרחבים כוויצים ולכן  {\tilde {H}}_{i}\left(U\right)={\tilde {H}}_{i}\left(V\right)=0 לכל  i. לכן ממשפט מאייר-ויאטוריס לכל  i מתקבל איזומורפיזם בהומולוגיה המצומצמת: {\tilde {H}}_{i+1}\left(S^{1}\right)={\tilde {H}}_{i+1}\left(U\cup V\right)\cong {\tilde {H}}_{i}\left(U\cap V\right)={\tilde {H}}_{i}\left(S^{2}\backslash {\mathcal {G}}\right)
בפרט עבור  i=0 נקבל את האיזומורפיזם: \mathbb {Z} \cong {\tilde {H}}_{1}\left(S^{1}\right)\cong {\tilde {H}}_{0}\left(S^{2}\backslash {\mathcal {G}}\right)
לכן בסך הכל  H_{0}\left(S^{2}\backslash {\mathcal {G}}\right)={\tilde {H}}_{0}\left(S^{2}\backslash {\mathcal {G}}\right)\oplus \mathbb {Z} =\mathbb {Z} \oplus \mathbb {Z} , כלומר יש שני רכיבי קשירות.
אותה הוכחה תהיה תקפה באינדוקציה עבור המשפט בממדים גבוהים יותר. כלומר שימוש זהה במשפט מאייר-ויאטוריס מראה כי לכל שיכון מהצורה  \gamma :S^{n}\to S^{n+1} מתקיים עבור  {\mathcal {G}}={\text{Im}}\gamma  כי  H_{0}\left(S^{n+1}\backslash {\mathcal {G}}\right)=\mathbb {Z} \oplus \mathbb {Z} .
הערות שוליים

↑  Fiona Rossa and William T. Rossb, "The Jordan curve theorem is non-trivial"
↑  באתר cours d'analyse באתר אוניברסיטת אדינבורו
↑  Thomas C. Hales, Jordan’s Proof of the Jordan Curve Theorem
נבחרת רומניה בכדוריד נשים

נבחרת רומניה בכדוריד נשים היא הנבחרת לאומית של רומניה. הנבחרת השתתפה ב-25 אליפויות העולם בכדוריד וזכתה בשנת 1962. נכון לשנת 2022, היא הנבחרת היחידה שהשתתפה בכל אליפויות העולם. בהתאם לדירוג של האיגוד הכדוריד העולמי, נכון לדצמבר 2022 הפדרציה מדורגת במקום העשירי.
הישגי הנבחרת

| 0 | 1 | 2 | 3 |
| --- | --- | --- | --- |
| שנה | אולימפיאדה | אליפות העולם | אליפות אירופה |
| 1957 |  | 9 |  |
| 1962 |  | 1 |  |
| 1965 |  | 6 |  |
| 1971 |  | 4 |  |
| 1973 |  | 2 |  |
| 1975 |  | 4 |  |
| 1976 | 4 |  |  |
| 1978 |  | 7 |  |
| 1980 | לא העפילה |  |  |
| 1982 |  | 5 |  |
| 1984 | לא העפילה |  |  |
| 1986 |  | 5 |  |
| 1988 | לא העפילה |  |  |
| 1990 |  | 7 |  |
| 1992 | לא העפילה |  |  |
| 1993 |  | 4 |  |
| 1994 |  |  | 10 |
| 1995 |  | 7 |  |
| 1996 | לא הפעילה |  | 5 |
| 1997 |  | 12 |  |
| 1998 |  |  | 11 |
| 1999 |  | 4 |  |
| 2000 | 7 |  | 4 |
| 2001 |  | 17 |  |
| 2002 |  |  | 7 |
| 2003 |  | 10 |  |
| 2004 | לא העפילה |  | 5 |
| 2005 |  | 2 |  |
| 2006 |  |  | לא העפילה |
| 2007 |  | 4 |  |
| 2008 | 7 |  | 5 |
| 2009 |  | 8 |  |
| 2010 |  |  | 3 |
| 2011 |  | 13 |  |
| 2012 | לא העפילה |  | 10 |
| 2013 |  | 13 |  |
| 2014 |  |  | 9 |
| 2015 |  | 3 |  |
| 2016 | 9 |  | 5 |
| 2017 |  | 10 |  |
| 2018 |  |  | 4 |
| 2019 |  | 12 |  |
| 2020 |  |  | 12 |
| 2021 | לא העפילה | 13 |  |
| 2022 |  |  | 12 |
הערות שוליים

↑  https://www.ihf.info/member-federations/romania/5081 דירוג של האיגוד העולמי
נובל בונגו-קולו

| --- | --- |

 לידה:  26 באפריל 1988 (בן 36) ברזוויל שברפובליקה של קונגו
 עמדה:  סמול פורוורד, פאוור פורוורד
 גובה:  2.02 מ'
 קבוצות כשחקן
 2007–2009   2009–2011   2011–2012   2012–2016   2016–2017   2017   2018   2019   2019–:  אורליאן   היירס טולון   לה-מאן סארת   לימוז'   חימקי מוסקבה   סביליה   אוקסיליום טורינו   חובנטוד בדאלונה   מועדון כדורסל פריז
 הישגים כשחקן
 אליפות צרפת בכדורסל (2014, 2015)   אליפות הליגה הצרפתית השנייה (2012)   הגביע האיטלקי בכדורסל (2018)
די נובל ריצ'י בונגו-קולו (בצרפתית: Dy Nobel Ritchy Boungou Colo; נולד ב-26 באפריל 1988 בברזוויל, הרפובליקה של קונגו) הוא כדורסלן קונגולזי-צרפתי המשחק בעמדת הסמול פורוורד, במועדון הכדורסל פריז מליגת הכדורסל הצרפתית השנייה (LNB Pro B).
בונגו-קולו משחק גם בנבחרת צרפת בכדורסל.
קריירה

בונגו-קולו, בנו של דיפלומט קונגולזי, נולד בעיר ברזוויל שברפובליקה של קונגו.
החל את קריירת המשחק שלו בגיל 15 כאשר שיחק כשחקן נוער בקבוצת הכדורסל המקומית של העיר ז'וביזי-סור-אורז'.
בשנת 2007 כאשר הוא בן 19, חתם לראשונה על חוזה מקצועני לשנתיים בקבוצת הכדורסל אורליאן כאשר בסופן העמיד ממוצעים של 15.7 נקודות, 8.6 ריבאונדים ו-4.1 חסימות.
בשנת 2009 חתם על חוזה בקבוצת הכדורסל היירס טולון כאשר זאת שיחקה בליגת הכדורסל הצרפתית הראשונה.
בשנת 2011 חתם בקבוצת הכדורסל הצרפתית לה-מאן סארת אך נחתך ממנה בחודש ינואר 2012.
בחודש פברואר 2012, חתם בקבוצת הכדורסל לימוז' במהלך עונה זו זכה עם הקבוצה באליפות הליגה הצרפתית השנייה וזכה בתואר ה-MVP של המשחק.
בתאריך 19 ביוני 2013, חתם בונגו-קולו על האכת חוזה עם לימוז' על לשנת 2016.
בחודש יולי 2014, השתתף בליגת הקיץ של ה-NBA.
בעונת 2014/2015 השתתפה לימוז' ליגת הכדורסל האירופית היורוליג הקבוצה.
בחודש אוקטובר 2014 קבוצתו השיגה ניצחון ראשון במפעל עם 61:70 ביתי על צ'דביטה זאגרב כאשר בונגו-קולו הצטיין עם 17 נקודות ובחודש נובמבר של אותה שנה שיחק עם קבוצתו נגד קבוצת מכבי תל אביב.
בתאריך 20 ביוני 2015, זכה באליפות צרפת בכדורסל לאחר שקבוצתו ניצחה את שטרסבורג בסדרת פלייאוף בתוצאה 1–3.
בתאריך 29 באוגוסט 2016, לאחר חמש שנים בלימוז', חתם בונגו-קולו לשנה אחת במועדון הכדורסל הרוסי, חימקי מוסקבה שאומנה על ידי דושקו איבנוביץ' שרצה להחתים את השחקן כשאימן פנאתינייקוס.
בתאריך 5 ביולי 2017, עזב את חימקי מוסקבה.
בתאריך 21 באוגוסט 2017, חתם בקבוצת הכדורסל הספרדית סביליה ממנה נחתך בחודש דצמבר 2016.
בתאריך 6 בפברואר 2018, חתם בקבוצת הכדורסל האיטלקית אוקסיליום טורינו וזכה איתה בגביע האיטלקי.
בחודש פברואר 2019, חתם על חוזה עד סוף העונה עם קבוצת חובנטוד בדאלונה.
בחודש יולי 2019, חזר לצרפת וחתם במועדון הכדורסל פריז.
סטטיסטיקות קריירה > ביורוליג

| עונה | קבוצה | משחקים | חמישייה | דקות | אחוזים מהשדה | אחוזים מהשלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2014/2015 | לימוז' | 10 | 10 | 27.9 | .385 | .237 | .793 | 2.8 | 2.2 | 1.1 | .2 | 10.2 |
| 2015/2016 | לימוז' | 10 | 9 | 27.1 | .390 | .389 | .857 | 3.1 | 3.0 | 1.2 | .4 | 8.6 |
| קריירה |  | 20 | 19 | 27.5 | .387 | .311 | .814 | 3.0 | 2.6 | 1.1 | .3 | 9.4 |
הערות שוליים

↑  יורוליג: ניצחון דרמטי לריאל מדריד בקאזאן, באתר ynet, 24 באוקטובר 2014
↑  צפו: 73:79 למכבי תל אביב בחוץ על לימוז', באתר ONE‏, 20 בנובמבר 2014
↑  ‏לימוז': עבר מפואר הווה בינוני, באתר ספורט1, 16 באוקטובר 2014
ניקולאס פוזו

ניקולאס פוזו (באנגלית: Nicholas Pozo; נולד ב-19 בינואר 2005 בגיברלטר) הוא כדורגלן גיברלטרי המשחק בעמדת הקשר במחלקתת הנוער של קדיס ובנבחרת גיברלטר.
קריירת מועדונים

פוזו החל לשחק בכדורגל במחלקת הנוער של אתלטיקו סאבאל, ובשנת 2015 הצטרף למחלקת הנוער של קדיס.
קריירה בינלאומית

ב-5 ביוני 2022 ערך פוזו את הופעת הבכורה שלו בנבחרת גיברלטר, בהפסד 2-0 לנבחרת מקדוניה הצפונית במסגרת ליגת האומות 2022/2023.
הערות שוליים

↑  Pozo: "My time at Cadiz has been an incredible experience" באתר footballgibraltar (באנגלית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ניקולאס פוזו".
נבחרת רומניה בכדוריד

נבחרת רומניה בכדוריד היא הנבחרת לאומית של רומניה. הנבחרת השתתפה ב-14 אליפויות העולם בכדוריד וזכתה 4 פעמים. במשחקים האולימפיים היא הצליחה להגיע למקום השני. בהתאם לדירוג של האיגוד הכדוריד העולמי, נכון לדצמבר 2022 הפדרציה מדורגת במקום העשירי
הישגי הנבחרת

| 0 | 1 | 2 | 3 |
| --- | --- | --- | --- |
| שנה | אולימפיאדה | אליפות העולם | אליפות אירופה |
| 1936 | 5 |  |  |
| 1938 |  | לא נרשמה |  |
| 1954 |  | לא נרשמה |  |
| 1958 |  | 13 |  |
| 1961 |  | 1 |  |
| 1964 |  | 1 |  |
| 1967 |  | 3 |  |
| 1970 |  | 1 |  |
| 1972 | 3 |  |  |
| 1974 |  | 1 |  |
| 1976 | 2 |  |  |
| 1978 |  | 7 |  |
| 1980 | 3 |  |  |
| 1982 |  | 5 |  |
| 1984 | 3 |  |  |
| 1986 |  | 9 |  |
| 1988 | לא העפילה |  |  |
| 1990 |  | 3 |  |
| 1992 | 8 |  |  |
| 1993 |  | 10 |  |
| 1994 |  |  | 11 |
| 1995 |  | 10 |  |
| 1996 | לא העפילה |  | 9 |
| 1997 |  | לא העפילה |  |
| 1998 |  |  | לא העפילה |
| 1999 |  | לא העפילה |  |
| 2000 | לא העפילה |  | לא העפילה |
| 2001 |  | לא העפילה |  |
| 2002 |  |  | לא העפילה |
| 2003 |  | לא העפילה |  |
| 2004 | לא העפילה |  | לא העפילה |
| 2005 |  | לא העפילה |  |
| 2006 |  |  | לא העפילה |
| 2007 |  | לא העפילה |  |
| 2008 | לא העפילה |  | לא העפילה |
| 2009 |  | 15 |  |
| 2010 |  |  | לא העפילה |
| 2011 |  | 19 |  |
מאז 2011 הנבחרת לא העפילה לתחרות בין-לאומית משמעותית.
הערות שוליים

↑  https://www.ihf.info/member-federations/romania/5081 דירוג של האיגוד העולמי
ערך זה הוא קצרמרבנושא כדוריד. אתם מוזמנים לתרום לוויקיפדיה ו.
נוריתאים

| נוריתאים |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: נוריתאים
שם מדעי
 Ranunculales ‏ברכטולד ופרסל, 1820
נוריתאים (שם מדעי: Ranunculales) היא סדרת צמחים בעלי פרחים. על פי מערכת המיון APG II מ-2003 היא מונה עשר משפחות:
ערטניתיים (Berberidaceae)
סהרוניים (Menispermaceae)
פרגיים (Papaveraceae)
עשנניים (Fumariaceae)
נוריתיים (Ranunculaceae)
Circaeasteraceae
Kingdoniaceae
Eupteleaceae
Lardizabalaceae
Pteridophyllaceae
סדרה זו כוללת מגוון רחב של מינים, בעלי מאפיינים שונים. רוב המינים עשבוניים, עם מיעוט של שיחים ומטפסים, ואף עצים ספורים. חלק מהמינים רב-שנתיים ואחרים חד-שנתיים. משפחות הנוריתאים מונות מעל 3,000 מינים. מתוכם מספר סוגים המשמשים לחקלאות, כגון הפרג, וסוגים אחרים הנמכרים באופן מסחרי כפרחי נוי, כגון הכלנית. בארץ גדלים בר מינים במשפחות נוריתיים, פרגיים, ערטניתיים, עשנניים וצהרונים.
נונאטאקי מקנאטיין

| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 קואורדינטות:  69°48′S 75°12′E﻿ / ﻿69.8°S 75.2°E﻿ / -69.8; 75.2
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאקי מקנאטיין(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאקי מקנאטיין
 
נונאטאקי מקנאטיין (באנגלית: Meknattane Nunataks) הם רכס נונאטאקים, באזור חוף אינגריד כריסטנסן, בארץ הנסיכה אליזבת, שבאנטארקטיקה.
הרכס כולל רכס מרכזי גדול, וכן מקבצים קטנים יותר לכיוון דרום ומזרח.
הנונאטאקים מצויים ממזרח לקרחון פולארפורשונג, בסמוך למקום בו הוא נשפך למדף הקרח פבליקיישנז.
היסטוריה

הנונאטאקים מופו לראשונה בהתבסס על תצלומי אוויר שצולמו על ידי משלחת לארס כריסטנסן, שנערכה בעונת המחקר (הקיץ האנטארקטי) 1936 – 1937.
הנונאטאקים צולמו מהאוויר בשנית במהלך מבצע קפיצה לגובה (מבצע היי-ג'מפ) של צי ארצות הברית בעונת המחקר (הקיץ האנטארקטי) 1946 – 1947.
הגאולוג איי. ר. מקלאוד (I.R. McLeod), שהיה חבר במשלחת סקר מטעם משלחות החקר האנטארקטיות הלאומיות של אוסטרליה להרי הנסיך צ'ארלס, סקר שנערך בינואר 1969 וסקר את הנונאטאקים.
שמו של הרכס ניתן לו על ידי המשלחת שקראה לו "Meknattane" (משמעות השם "המצוקים האמצעיים").
נבחרת רומניה בכדורגל חופים

הנבחרת הלאומית של רומניה בכדורגל חופים מייצגת את רומניה בתחרויות כדורגל חופים בינלאומיות ונמצאת בפיקוחה של התאחדות הכדורגל הרומנית.
הסגל הנוכחי

מאמן: רומניה ויורל פרקש
שיא תחרותי > מוקדמות גביע העולם בכדורגל חופים (אופ"א)

| מאזן מוקדמות גביע העולם בכדורגל חופים> שנה | מאזן מוקדמות גביע העולם בכדורגל חופים> סיבוב | מאזן מוקדמות גביע העולם בכדורגל חופים> משחקים | מאזן מוקדמות גביע העולם בכדורגל חופים> ניצחונות | מאזן מוקדמות גביע העולם בכדורגל חופים> ניצחונות בהארכה | מאזן מוקדמות גביע העולם בכדורגל חופים> ניצחונות בפנדלים | מאזן מוקדמות גביע העולם בכדורגל חופים> הפסדים | מאזן מוקדמות גביע העולם בכדורגל חופים> שערי זכות | מאזן מוקדמות גביע העולם בכדורגל חופים> שערי חובה | מאזן מוקדמות גביע העולם בכדורגל חופים> הפרש שערים | מאזן מוקדמות גביע העולם בכדורגל חופים> נקודות |
| --- | --- | --- | --- | --- | --- | --- | --- | --- | --- | --- |
| ספרד 2008 | - | 3 | 0 | 0 | 0 | 3 | 7 | 22 | 15- | 0 |
| ספרד 2009 | רבע גמר | 6 | 2 | 1 | 0 | 3 | 24 | 28 | 4- | 8 |
| איטליה 2011 | רבע גמר | 5 | 4 | 0 | 0 | 1 | 27 | 16 | 11+ | 12 |
| רוסיה 2013 | - | 3 | 1 | 0 | 0 | 2 | 12 | 14 | 2- | 3 |
| איטליה 2015 | מקום שמיני | 8 | 3 | 0 | 1 | 4 | 39 | 47 | 8- | 10 |
| איטליה 2017 | - | 3 | 0 | 0 | 0 | 3 | 7 | 24 | 17- | 0 |
רוסיה 2019: -
| פורטוגל 2021 | מקום 12 | 8 | 3 | 0 | 0 | 5 | 22 | 40 | 18- | 9 |
| סך הכל | 7/8 | 36 | 13 | 1 | 1 | 21 | 138 | 191 | 53- | 42 |
נורלאגוס

| נורלאגוס |
| --- | --- |
איור של נורלאגוס  השוואה של נורלאגוס לאדם ולארנבון מצוי
תקופה
סוף מיוקן-פליוקן
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: ארנבאים
משפחה:: ארנביים
סוג:: נורלאגוס
מין:: Nuralagus rex
שם מדעי
 Nuralagus rex ‏2011

נורלאגוס (שם מדעי: Nuralagus) הוא סוג נכחד של יונק ממשפחת הארנביים אשר חי בצפון-מערב האי מנורקה שבאיים הבלאריים, בים התיכון בין סוף המיוקן לפליוקן. המאובנים שלו התגלו בשנת 2011. במהלך האירוע המסיני שלפני 5 מיליון שנה, התפתח ארנב זה באיים מיורקה ומנורקה אליהם הגיע מספרד. לאחר עליית מפלס הים והתבודדות הארנב התפתח לצד היעל הבלארי וכנראה נכחד עם נדידת האיים.
לא ברור מה קרבתו של ארנב זה לקרוביו החיים. ככל הנראה התפתח הנורלאגוס מהסוג Alilepus או מהסוג Trischizolagus, שחיו בספרד לפני 3–6 מיליון שנה. ככל הנראה הזכיר אורח חייו את המין ארנב אממי (Pentalagus furnessi) מהאיים אממי אושימה וטוקונושימה, שבאיי ריוקיו בדרום יפן שהתפתח גם כן בסביבה מבודדת מטורפים.
במראהו היה הנורלאגוס שונה מאוד מרוב הארנביים והיה, ככל הנראה, הארנב הגדול ביותר שהיה מעולם, כתוצאה מענקיות איים. הוא הגיע לגובה חצי מטר ולמשקל 23 קילוגרם, פי שישה מהארנבון המצוי. עם זאת, הייתה לו גולגולת קטנה והיה בעל עיניים ואוזניים קטנות בהרבה מרוב הארנבים. היו לו רגליים ארוכות מאוד אך גם נוקשות כך שהיה מקפץ גרוע שהעדיף לנוע לאיטו. הוא ניזון מעשבים ומשורשים שחפר באדמה.
נורלן באלגימבייב

נורלן אוטבוביץ' באלגימבייב (ברוסית: Нурлан Утебович Балгимбаев;‏ 20 בנובמבר 1947 - 14 באוקטובר 2015) היה מדינאי קזחי. שימש כראש ממשלת קזחסטן החל מ-10 באוקטובר 1997 ועד 1 באוקטובר 1999.
באלגימבייב סיים את המכון הפוליטכני באלמטי ועבד כמהנדס בתעיישת הנפט. בשנים 1993–1995 השתלם ב-MIT המשיך את ההכשרה בחב' נפט אמריקאית. בחזרה לקזחסטן בשנת 1994 מונה לשר הנפט וכיהן בתפקיד זה עד לשנת 1997. משנת 1997 היה נשיא של חברת הנפט המקומית עד למינוי לראש הממשלה.
מפברואר 2002 שימש כנשיא חברת הנפט של קזחסטן. בשנת 2007 מונה ליועץ לנשיא ובשנת 2009 שוחרר מתפקיד זה.
נפטר ב-14 באוקטובר 2015 כתוצאה ממחלת הסרטן.
מעגן מיכאל II (ספינה)

מעגן מיכאל II הוא שמה של ספינת מפרש שנבנתה כהעתק משוער (אנ') ('רפליקה') לספינת סוחר עתיקה מסוף המאה החמישית לפנה"ס, על בסיס שרידים שנמצאו בחופי קיבוץ מעגן מיכאל. פרויקט בניית הספינה החל בשנת 2014 בשטח בית הספר לקציני ים עכו, בהובלתם של פרופ' יעקב כהנוב וד"ר דבי צויקל, מהחוג לציוויליזציות ימיות באוניברסיטת חיפה ואבנר הילמן מרשות העתיקות. טקס השקת הספינה התקיים ב-17 במרץ 2017 בנמל הקישון.
על "הספינה ממעגן מיכאל"

שרידי הספינה התגלו ב-1985 במרחק של כ-70 מטר מחוף קיבוץ מעגן מיכאל בעומק של 1.5 מטר על ידי חבר הקיבוץ אמי אשל. אשל יצא לצלילה והבחין בערימה של כלי חרס אבנים ולוחות עץ קבורים בשכבה עבה של חול, תחתיהם נמצאו שרידי גוף הספינה, כשחרטומה פונה מזרחה לכיוון החוף. האזור בו נמצאה הספינה מוקף בשוניות כורכר בסביבת אי היונים, בסביבה אנוקסית (חסרת חמצן) דבר העשוי להסביר את השתמרותה הטובה לאורך השנים. ממצאי הספינה כללו בין היתר את שדרית הספינה, לוחות עץ, צלעות, בסיס התורן, עוגן, כלי חרס ועוד. מקורה של הספינה לא ידוע עד היום, אך ההשערות סוברות כי מוצאה הוא מאזור מערב טורקיה, או מזרח יוון מסוף המאה ה-5 לפנה"ס. החפירות באתר נערכו בשלוש עונות חפירה בין השנים 1988–1989 על ידי צוות של ארכאולוגים ימיים מהארץ ומחו"ל, ובסיוע צוות המכון ללימודי ים ע"ש ליאון רקנאטי באוניברסיטת חיפה, בראשות הארכאולוג הימי ד"ר אלישע לינדר. עקב מצב השימור הטוב וחשיבות הממצא הוחלט בסיום החפירה להוציא את הספינה בשלמותה ולשמרה במוזיאון לדורות הבאים. לצורך כך הספינה פורקה לחלקים, הוצאה מהמים וחלקיה הוכנסו לתהליך שימור קפדני שנערך כשבע שנים. משנת 1999 מוצגת הספינה במוזיאון הכט באוניברסיטת חיפה, באגף שנבנה במיוחד עבורה.
רקע לבניית ההעתק "מעגן מיכאל II"

כבר מיום גילוי הספינה עורר הממצא עניין רב בקרב חוקרי ארכאולוגיה ימית, אשר ראו בה הזדמנות להבין לעומק את שיטות הבנייה ויכולות השייט בעולם העתיק. פרופסור כהנוב ליווה את הפרויקט כבר משלביו הראשונים כסטודנט צעיר ובעל חזון, וביקש למצות את הפוטנציאל המחקרי הרב הטמון בממצא ייחודי זה. במקביל לתהליך הוצאת הספינה מהמים תוארו ונחקרו פרטי מבנה גופה, מטענה וממדיה. מחקר רחב התמקד גם בטכנולוגיית הבנייה, במרכיבי החומרים ששימשו לבנייתה, בתפירת קורות העץ, כלי העבודה שחלקם נמצאו בין השרידים ובניסיון להתחקות אחר נתיבי ההפלגה האפשריים. האדריכלית עדינה בן זאב הציעה בעבודת התזה שלה לשחזר את חלקה העליון של הספינה על סמך מקורות איקונוגרפיים כמטבעות, לוחות פסיפס, ציורים וכדומה. על סמך בסיס הידע הנרחב שהצטבר ביקש פרופ' כהנוב להעלות את המחקר מדרגה על ידי בניית רפליקה, זהה בגודלה לספינה המקורית, ובכך להגשים את חזונו של ד"ר אלישע לינדר שהיה ראש הפרויקט הארכאולוגי. השראה רבה לפרויקט הגיעה מתוך ממצא דומה שהתגלה בקירניה שבקפריסין בשנת 1967. ספינה דומה המתוארכת לתקופה קרובה לספינה ממעגן מיכאל, על פיה נבנו 3 רפליקות שבין היתר צלחו מסעות לגרמניה, ניו-יורק ויפן. לצורך הפרויקט גויסו כשני מיליון שקלים מתרומות שונות.
מהלך העבודה על הפרויקט > בניית הספינה

פרויקט בניית הספינה, הראשון מסוגו בישראל, החל בשנת 2014 במטרה להבין לעומק את שיטות הבנייה, ההפלגה והאחזקה של כלי שיט מהעת העתיקה. צוות הבנייה הורכב ממתנדבים, והונהג על ידי פרופסור כהנוב שהנחה את כללי והרגלי העבודה. אחד המאפיינים הייחודיים של פרויקט זה הוא בהתנסות בשיטות בנייה, כלי עבודה וחומרי גלם קדומים, כחלק מהניסיון ללמוד ולהבין טוב יותר את יכולות הבנייה מאותה תקופה, בכל שלב בבנייה נעשתה חלק מהעבודה בדרך המסורתית על מנת להבין את המאמצים הנדרשים והאמצעים אשר שימשו את נגרי העבר, מירב העבודה נעשתה בשיטות מודרניות.
הספינה נבנתה בצריף בשטח בית הספר לקציני-ים עכו שהוקצה על ידי מנהל בית הספר לצורך הפרויקט ובחדר המלאכה של בית הספר, בחלקים מתהליך התכנון והבנייה לקחו חלק תלמידי בית הספר הלומדים במגמת מדעי הים.
גוף הספינה בנוי ברובו מעצי אורן קפריסאי אשר נכרתו ביערות בצפון הגליל, ביער דלתון וביער ביריה, בתיאום עם קק"ל. כיפוף קורות העץ הארוכות נעשה על ידי השרייתם בתוך תנור פחמים באורך עשרה מטרים שנבנה במיוחד לצורך הפרויקט. בתוך התנור הושרו גזעי העץ במים רותחים במשך 24 שעות, ולאחר מכן הוצאו ועוצבו בהתאם לצורך. קרשי העץ הורכבו זה לזה על ידי מגרעות וכפיסי עץ, כך שלא היה צורך בברגים או מסמרים, חלק מהחיבורים החשובים חוזקו על ידי תפירת הקרשים בחבל. הרווחים בין לוחות העץ נאטמו באמצעות סיבי חבלים וגוף הספינה נצבע בשרף אורנים. בנוסף עסק צוות הבנייה ביצירת ועיצוב כלי עבודה, חבלים, אביזרי סיפון, מסמרי נחושת ואפילו משאבת מים ידנית מעץ בשיטות בנייה מסורתיות.